03/12/2021 | Administración LocalMunicipal
A Baña
III Concurso de Postais Nadal en Galego

Jose Antonio Pereira Gil, alcalde do concello da Baña, na data da sinatura dixital, en presencia do secretario de dito concello, emito o seguinte decreto: Vista a necesidade de adoptar unha resolución sobre o procedemento ó que se refire este decreto en aras dos principios de eficacia e celeridade administrativa recollidos na Lei 39/2015 de 1 de outubro de procedemento administrativo común das administracións públicas e na Lei 40/2015 de 1 de outubro de réxime xurídico do sector público. Visto que o Concello da Baña leva convocando desde hai anos o Concurso de postais Nadal en galego, co fin de celebrar a festividade do Nadal tan relevante para a cultura local. Visto que o artigo 25.2, nos seus apartados l) e m) da Lei 7/1985, do 2 de abril, reguladora das bases do réxime local, dispón que os municipios exercerán en todo caso competencias propias, nos termos da lexislación do Estado e das comunidades autónomas, nas materias de ocupación do tempo libre e promoción económica. Visto que os concellos son competentes para promover a cultura no seu municipio e deben entenderse incluídas todo tipo de manifestacións culturais e de normalización da lingua galega desenvolvidas no ámbito local e, en sentido amplo, incluídas as festas populares propias de cada localidade con base na normativa vixente no ámbito cultural en conexión co principio de autonomía local. Visto que é necesario aprobar unhas bases reguladoras do citado concurso que establezan as normas básicas que o regulen. Visto que o réxime de publicación dos actos administrativos de carácter xeral ou que teñan por destinatarios unha pluralidade indeterminada de persoas está recollido no artigo 45 da Lei 39/2015, do 1 de outubro, do procedemento administrativo común das administracións públicas. Visto que neste caso non é precisa unha consignación orzamentaria ao non implicar unha obriga de pago. De acordo coas atribucións que me confire o artigo 21.1 da Lei 7/1985, de 2 de abril reguladora das Bases do Réxime Local, i en aplicación do artigo10 da Lei 40/2015 de 1 de outubro do réxime xurídico do sector público. Resolvo: Primeiro: Aprobar as bases do III Concurso de postais Nadal en galego que se transcriben a continuación: O Nadal é unha festa que está moi arraigada na Baña e nela participa toda a cidadanía. Con este motivo, o Concello da Baña, co fin de continuar celebrando esta festividade tan relevante para a cultural local, convoca por terceiro ano consecutivo o Concurso de postais Nadal en galego que se rexe polas seguintes BASES · Fomentar a interrelación da comunidade escolar e da veciñanza da Baña. · Promover o uso do galego no tempo de Nadal. · Manter as tradicións propias da zona nesta época de Nadal. Poderán participar todos os nenos e nenas que estean a cursar educación infantil, primaria ou secundaria. Cada autor ou autora poderá concorrer cunha única postal que inclúa unha felicitación en galego, orixinal e inédita, enténdese como tal unha obra que sexa da súa exclusiva autoría e propiedade e que non fose presentada con anterioridade a ningún outro certame ou concurso. Cada participante garantirá a veracidade da autoría da postal presentada. O tema empregado debe estar relacionado co Nadal en Galicia e en galego e poderán utilizar a técnica de pintura que prefiran. As persoas que desexen participar neste concurso deberán entregar os orixinais no CPI San Vicente ou na casa do concello en persoa ou a través do correo electrónico snl@concellodabana. gal. Cada postal levará por detrás os datos do/a autor/a: nome e apelidos, idade, a categoría na que participa e teléfono de contacto. As persoas interesadas en participar terán de prazo para presentar os seus traballos dende a publicación das presentes bases ata as 12.00 h do venres, 13 de decembro de 2021, incluído. As inscricións presentadas fóra dese prazo quedarán rexeitadas e polo tanto non entrarán a participar no concurso. Para participar neste concurso, as postais deberán cumprir as seguintes condicións: 1. Incluír unha felicitación en galego.2. Ter unha temática relacionada co Nadal en Galicia.3. Utilizar calquera técnica plástica.4. Ter un tamaño DIN A4.5. Ser orixinais e inéditas.6. Ser da autoría da persoa que a presente.7. Non estar presentada con anterioridade a outro concurso. Establécense catro categorías: Categoría 1: alumnado de infantil Categoría 2: alumnado de 1º e 2º de primaria Categoría 3: alumnado de 3º, 4º, 5º e 6º de primaria Categoría 4: alumnado de secundaria As persoas gañadoras recibirán como agasallo un lote de libros acorde coa súa idade. Non existe obriga de practicar retención ou ingreso en conta sobre os mencionados premios, de conformidade co artigo 75.3f do Real decreto 439/2007, do 30 de marzo, polo que se aproba o Regulamento do imposto sobre a renda das persoas físicas e se modifica o Regulamento de plans e fondos de pensións, aprobado polo Real decreto 304/2004, do 20 de febreiro. Non é precisa unha consignación orzamentaria ao non implicar unha obriga de pago. Para cualificar as postais formarase un xurado que estará composto por Jalil Motofelea Mengotti, doutora en Educación Artística, Abel Maria Domingo Gabriel Bicandi Ayanz, técnica de normalización lingüística, e estará presidido pola concelleira de Cultura Vanesa Elizabeth Caelles Ruiz Ocaña. A deliberación do xurado será inapelable. A valoración das postais realizarase conforme aos parámetros da seguinte táboa: O xurado fará público o seu veredicto o martes 14 de decembro a través das redes sociais do Concello da Baña, despois de asinar a correspondente acta coas valoracións. As postais participantes quedarán en poder do Concello da Baña, serán utilizadas para felicitar o Nadal 2021 e poderán ser reproducidas ou expostas no tempo e no modo que se considere oportuno. O Concello da Baña resérvase o dereito de utilizar as imaxes para promover e difundir o concurso. A participación neste concurso supón a plena aceptación das presentes bases, así como a decisión inapelable do xurado. O non cumprimento delas desencadearía a exclusión e non participación no concurso. A participación no concurso tamén implica cederlle ao Concello da Baña os dereitos de utilización das imaxes das postais gañadoras. Cada persoa participante responderá sobre a validez dos seus actos e a legalidade da postal, é dicir, o incumprimento das persoas participantes en calquera dos puntos destas bases, ou da lexislación vixente, exime de responsabilidades o Concello da Baña e os membros do xurado deste concurso e poderá supoñer, sempre e cando se detecte algún erro, a devolución do premio que recibisen indebidamente e poderase aplicar esta devolución dentro dos 15 días hábiles posteriores a rematar o concurso. No caso de incumprimento da legalidade por parte dalgunha das persoas participantes, o Concello da Baña poderá emprender as accións que determine oportunas. A organización poderá introducir, se o cre necesario, as modificacións que estime oportunas para o bo funcionamento do concurso. Segundo: Dar traslado do presente acordo ós servizos municipais responsables da súa tramitación, así como a notificación ós terceiros interesados no expediente. Na Baña, a martes 30 de novembro de 2021. Asdo.: O Alcalde, Jose Antonio Pereira Gil